Carlos Pérez (rukometaš)
Carlos Reinaldo Pérez Enrique (Havana, 26. kolovoza 1971.) je umirovljeni kubansko-mađarski rukometaš i reprezentativac koji je igrao na poziciji lijevog vanjskog. 

Karijeru je započeo u rodnom gradu, međutim 1997. godine je dobio priliku igrati za KC Veszprém, a sve zbog činjenice da je Pérezov sunarodnjak Ivo Díaz iste godine iz Ciudad Havane prešao u mađarski Pécsi MKC. U Veszprému je provao praktički cijelu karijeru, osvojivši nekoliko nacionalnih pokala, ali bez konkretnog uspjeha u Europi, osvojivši tek Kup pobjednika kupova 2008. godine. U veljači 2013. godine preselio je u katarski al-Shamal SC, ali je već u lipnju iste godine zaključio svoju profesionalnu karijeru. 

Reprezentativnu karijeru započeo je na Kubi, za koju je nastupao do 1999. godine, kada je stekao i mađarsko državljanstvo. Novo državljanstvo donijelo je i promjenu reprezentacije tako da je 2002. godine debitirao za Mađarsku u utakmici protiv Slovenije. Za Mađarsku je igrao na nekoliko međunarodnih natjecanja, a najznačajnija postignuća su mu titula najboljeg strijelca na Svjetskom prvenstvu 2003. godine te nastup na Olimpijskim igrama 2012. godine. Nakon Olimpijade se povukao iz reprezentacije. 

Kubanski rukometaši
Mađarski rukometaši
Panamerički prvaci u rukometu